ประมาณวันที่ 18/01 มีเพศสัมพันธ์กับคู่นอนแบบไม่ได้ป้องกันค่ะ หลังจากนั้นแล้วส่วนตัวทานยาคุมฉุกเฉินแบบ 1 เม็ด ประมาณ 2 ชั่วโมงหลังจากมีเพศสัมพันธ์ ส่วนตัวไม่แน่ใจวันตกไข่เท่าไหร่ค่ะ เพราะประจำเดือนมาไม่ปกติ ครั้งสุดท้ายที่มาคือ 17/12/19 แล้วล่าสุดที่มาคือเมื่อวาน เลือดมีลักษณะเป็นสีน้ำตาลในตอนแรก และเป็นสีแดงสดในตอนหลัง เป็นแค่1วันแล้วเมื่อเช้าก็หมดไปเลยค่ะ เลยอยากถามว่ามีโอกาสที่เลือดในครั้งนี้จะเป็นเลือดล้างหน้าเด็กหรือเปล่าคะ หรือว่ามีโอกาสตั้งครรภ์หรือเปล่าคะ
สวัสดีค่ะ หลังการใช้ยาคุมฉุกเฉินนั้น อาจจะมีเลือดออกผิดปกติทางช่องคลอดได้ประมาณ 1-2 สัปดาห์หลังใช้ และอาจจะมีประจำเดือนคลาดเคลื่อน หากได้กินยาคุมฉุกเฉินอย่างถูกต้องภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้น้อยมากเลือดล้างหน้าเด็ก คืออาการที่มีเลือดออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ โดยเลือดล้างหน้าเด็กมักมีอาการเพียง 1-2 วันเท่านั้นเลือดล้างหน้าเด็กไม่ได้ใช้ยืนยันการตั้งครรภ์แต่อย่างใด หากสงสัยการตั้งครรภ์ ควรซื้อชุดตรวจการตั้งครรภ์ทางปัสสาวะมาตรวจหรือไปยืนยันที่รพ.อีกครั้งค่ะ